**ГОДИШНА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ**

**ПРИ НАРОДНО ЧИТАЛИЩЕ „ ХРИСТО БОТЕВ-1925”с. АНТОН,**

 **ОБЩИНА АНТОН ПРЕЗ 2020 ГОДИНА**

 **ПРИЕТА С РЕШЕНИЕ № 27 от ПРОТОКОЛ № 7 / 24. 10. 2019 г.**

 **НА ЧИТАЛИЩНО НАСТОЯТЕЛСТВО**

1. **ОБЩА ХАРАКТЕРИСТИКА:**

Настоящата Програма е разработена в изпълнение на чл.26а, ал. 2 от Закона за народните читалища, съгласно представените предложения от председателя на Народно читалище „Христо Ботев 1925“с. Антон – госпожа Донка Николова в Община Антон  за дейността  през 2020 година.  Съгласно чл.2 от ЗНЧ, читалищата са юридически лица с нестопанска цел. Те са традиционни самоуправляващи се български културно–просветни сдружения в населените места, които изпълняват и държавни културно–просветни задачи. Народното читалище е място за общуване и участие в различни творчески занимания и изкуства на хора от различни възрастови групи.

Основната дейност на народното читалище е да работи за запазване на обичаите и традициите на българския народ и утвърждаване на националното самосъзнание. Организира инициативи като: тържества, концерти, фестивали и други на местно, регионално или национално ниво.

 Изготвянето на Годишната програма за развитие на читалищната дейност в Община Антон за 2020г. цели обединяване на усилията за по-нататъшно развитие и утвърждаване на читалището като важна обществена институция, реализираща културната идентичност на Община Антон, региона и България в процесите на всеобхватна глобализация.

Дейността на читалището е обезпечена с държавна субсидия. Средствата за читалищата се регулират и разпределят между читалищата от комисия, определена със заповед на кмета и по механизъм, определен от Министерството на културата, като средствата се предоставят на читалищата за самостоятелно управление, съгласно чл.23, ал.1 от ЗНЧ.

 На територията на Община Антон съществува едно читалище, съдебно регистрирано в регистъра на юридическите лица с нестопанска цел и в публичния регистър на народните читалища към Министерство на културата.

 **II. ОСНОВНИ НАПРАВЛЕНИЯ И ПРИОРИТЕТНИ ЗАДАЧИ В ЧИТАЛИЩНАТА ДЕЙНОСТ ПРЕЗ 2020 ГОДИНА**

Основните направления и приоритетните задачи в читалищната дейност са регламентирани и произтичат от Закона за народните читалища и от общинската културна политика, осъществявана на основание на съществуващата нормативна уредба и чрез изпълнението на културния календар. Те са ориентирани към развитието и обогатяването на културния живот в общината и задоволяването на потребностите на гражданите чрез:

възпитаване и утвърждаване на националното самосъзнание и на културната идентичност;

* обмен между културите на различните етноси;
* разширяване на знанията на гражданите;
* осигуряване на достъп до информация и комуникация;
* насърчаване на социалното единство и солидарността между различните социални групи;
* партниране на местното самоуправление в развитието на обществените и в частност на културните процеси
* разширяване възможностите на читалището за предоставяне на услуги, свързани с осигуряване на продължаващо образование, личностна реализация и ново ниво на компетентност на гражданите.
* модерна институция на бъдещето със съвременните културни и социални дейности, като същевременно те трябва да останат неделимо свързани с основните читалищни принципи за съхраняване и развитие на националните традиции и обичаи.

**ОСНОВНИ ДЕЙНОСТИ ЗА ПОСТИГАНЕ НА ПРИОРИТЕТИТЕ:**

* уреждане и поддържане на библиотеки, читални, както и създаване и поддържане на електронни информационни мрежи;
* развиване и подпомагане на любителското художествено творчество, като разшири съдържателния и социалния обхват на читалищната дейност за привличане на по-широк кръг население;
* организиране на школи, кръжоци, курсове, клубове, концерти, чествания и други дейности, насочени към всички възрастови групи;
* събиране и разпространяване на знания за родния край;
* предоставяне на компютърни и интернет услуги, за осигуряване на по-добра, по-съвременна и по-висококачествена образователна, културна, социална и информационна среда на населението
* допълнителна стопанска дейност, свързана с предмета на основната им дейност, в съответствие с действащото законодателство, като използват приходите от нея за постигане на определените им в устава цели
* да спомага изграждането на ценностна система у децата и младежите
* да поддържа и обогатява материалната си база
* да разработва и реализира инициативи /проекти за местно развитие и финансиране на читалищната дейност

 **III. ДЕЙНОСТИ:**

**1.Библиотечна дейност.**

През 2020 г. библиотеката ще изследва нови възможности за съвместна дейност с ОУ „Св. Св. Кирил и Методий”, ДГ „Българче” и пенсионерски клуб „Дълголетие” с. Антон.

 Основните задачи през новата година са:

* утвърждаването на библиотеката като информационно – образователен център за хората от различни възрасти;
* попълване и обогатяване на библиотечния фонд с нови и интересни заглавия от различни области на знанието;
* популяризиране на книгата и четенето на хартиен носител;
* отбелязване на датите от международния културен календар, обвързани с библиотечната дейност – Ден на детската книга (2.04), Световен ден на книгата и авторското право (23.02), Дена на библиотекаря (11.05);
* работа с децата в предучилищна и училищна възраст – организирани посещения в библиотеката, изнасяне на лекции, свързани с учебния материал.

**2. Развитие на любителското художествено творчество.**

Една от най-важната и съществена част от дейността на читалищeто е грижата за развитие на любителското художествено творчество. В тази връзка ролята му при създаването, укрепването и възпроизвеждането на традициите и културата по места е незаменима в местните празници и фестивали, което е още едно доказателство, че читалищата винаги са имали водещо място в съхранението и опазването на българските културни традиции.

Усилията ще бъдат насочени към търсене на различни форми за откриване и изява на творческите заложби у децата и възрастните, чрез участието им в читалищните колективи за народни танци, фолклор, театър, вокални групи, пиано и други.

Участниците в любителските формации задоволяват определени свои потребности, но те са важна част при формирането на културния живот в общината.

Да продължи диалогът на добри взаимоотношения между читалищата, културните и образователни институти, местните власти, неправителствените организации и бизнеса

за реализиране на съвместни и общи програми и проекти.

Ежегодните културни прояви и традиционни празници спомагат за изява на постоянно действащите групи и индивидуални изпълнители, за приемственост между поколенията, обмяна на добри практики, тъй като те са предназначени за всяка възрастова група и се проявяват във всички сфери на изкуството.

 **Самодейни групи:**

1. Женски хор „Шарена китка” популяризира песенен фолклор. Групата взима участия в местни и регионални празници.
2. Вокалната група взима участия в местни и регионални празници и други изяви.
3. Детски танцов състав „Джемина” за народни танци участва в традиционните обичаи Коледуване, Заговяване, Лазаруване, участва в местни, регионални и национални празници, фестивали.
4. Клуб за народни хора “ Планински извори “, които участват активно в традиционните празници на Общината и региона.
5. Мажоретен състав участва в културните мероприятия на читалището, училището и общината.
6. Самодейната театрална група участва с представления на местно и регионално ниво, фестивали.
7. **Културен календар за 2020г.**

(Прикрепено към Годишния план)

 **3. Културно-просветна дейност.**

 Читалището ежегодно организира прояви по различни поводи, чествания, годишнини от местен и национален характер. За реализирането на инициативите се търси подкрепата на училищното ръководство и местните организации, с които се работи на добро ниво. Читалището има традиции в работата си с децата, младите хора и възрастните и това ще продължи с цел разнообразяване на техния живот.

 Създаването на културните календари с разнообразни мероприятия спомага за привличане на малки и големи хора от общността. Затова в културния календар на читалището за **2020г**. са включени инициативи и прояви, чиито организатори и участници е самото читалище, както и прояви, в които Общината се явява като партньор.

**4. Работа по проекти.**

 Читалището винаги търси нови възможности за развитие, чрез участие в проектни програми.

 **5. Материално – техническа база.**

 Материално-техническата база на читалищата включва сграден фонд (който е общинска собственост предоставен за безвъзмездно ползване), оборудването и обзавеждането на библиотеки, салони, зали и други помещения. Задачи, по които ще продължи да се работи през 2020 г. са свързани със създаване на по-добри условия за работа.

1. **Финансиране.**

 Обезпечаването на дейностите  през 2020 г. ще се осъществява чрез финансиране от:

* Държавната субсидия, разпределена съгласно изискванията на ЗНЧ;
* Общинско финансиране;
* Кандидатстване с проекти към Министерството на културата, европроекти и програми;
* Други източници (наеми на помещения, членски внос, дарения и др.)

 **7.Организационно направление:**

Народно читалище ” Христо Ботев - 1925 ”с. Антон организира своята дейност, като спазва основните принципи в Закона за народните читалища, като самостоятелни юридически лица. Поддържа своята членска маса и се ръководи от своя върховен орган – Общото събрание, а през времето, в което не функционира –от законно избрано читалищно настоятелство.

1. Председателя на читалището в срок до 10 ноември представя на кмета предложения за своята дейност.
2. Утвърждаване и укрепване на връзки с институции, учебни заведения и др.;
3. Активно включване в обявени от МК сесии за подкрепа на любителското творчество, подпомагане на библиотечното дело, технологичното обновление, ремонти и др.;
4. Кандидатстване по европейски проекти и програми.
5. **Направление - повишаване квалификацията на кадрите.**

Участие в организирани обучения, семинари, кръгли маси, дискусии, работни

срещи по проблемите на читалищата с цел повишаване компетенциите и

развитие на читалищата.

1. **Партньорства.**

Основни партньори в дейността на читалището са община Антон, училище, детска градина, клуб на пенсионера, НПО, бизнес партньори и други организации.

1. **Заключителна част.**

 Читалището е възрожденска институция, която запазва във времето своите идеали и цели. То е културен център, пазител на традициите, но и медиатор на ценностите на съвременното развитие.

Изпълнението на тази програма  ще има съществен принос за постигане на интегриран подход за развитие на образованието и културата и превръщането на народните читалища не само в духовни, но и като съвременни информационни центрове с привлекателно място за хората.

Използване на медиите за популяризиране на дейностите и постиженията на читалищата. Изграждане на полезни партньорства. Ангажиране на местното население в съживяването на добрата българска традиция за дарителска и благотворителна дейност.